cyanic-selkie/wikianc huggingface dataset:
ปฏิบัติการทางทหาร
การปฏิบัติการ
ปฏิบัติการทางทหารโดยทั่วไปแล้วจะถูกเรียกด้วยชื่อรหัส ด้วยเหตุผลด้านความปลอดภัยเชิงข่าวกรอง โดยทั่วไปแล้วมักจะมีความข้องเกี่ยวกับวัตถุประสงค์ของปฏิบัติการ
ปฏิบัติการทางทหารอาจจะแบ่งออกได้ตามขนาดและเป้าหมายของหน่วยทหารที่ได้รับมอบหมายในการเข้าร่วมและผลกระทบต่อภาพรวมของสงคราม อาจะแบ่งได้ดังนี้
เสือลายเมฆฟอร์โมซา
เสือลายเมฆฟอร์โมซา (Formosan clouded leopard) เป็นชนิดย่อยของเสือลายเมฆเฉพาะถิ่นของไต้หวัน การศึกษาโดยใช้กล้องดักถ่ายภาพที่มีขึ้นระหว่างปี ค.ศ. 1997 ถึง 2012 ไม่ได้แสดงให้เห็นถึงการมีอยู่ของเสือลายเมฆฟอร์โมซา ประชากรของเสือชนิดนี้ถูกขึ้นบัญชีว่าสูญพันธุ์ในบัญชีแดงไอยูซีเอ็น
อนุกรมวิธาน
Felis nebulosa เคยเป็นชื่อวิทยาศาสตร์ที่เสนอโดย Edward Griffith ใน ค.ศ. 1821 ผู้อธิบายหนังเสือลายเมฆที่ยังมีชีวิตอยู่จากมณฑลกวางตุ้งในประเทศจีนไปที่โรงละครสัตว์ในExeter Exchangeที่ลอนดอน Leopardus brachyurus ได้รับการเสนอจาก Robert Swinhoe ใน ค.ศ. 1862 ที่อธิบายหนังเสือลายเมฆจากฟอร์โมซา
ภายหลังมีการจัดให้เสือลายเมฆเป็นชนิดย่อย Neofelis nebulosa brachyurus อย่างไรก็ตาม จากการวิเคราะห์ทางพันธุกรรมฝยตัวอย่างขนของ Neofelis เปิดเผยว่าเสือลายเมฆฟอร์โมซาไม่มีความแตกต่างจากเสือลายเมฆบนแผ่นดินใหญ่ ทำให้เสือลายเมฆฟอร์โมซาในปัจจุบันไม่ถือเป็นชนิดย่อยต่างหากของเสือลายเมฆ
ลักษณะ
มีการอธิบายถึงเสือชนิดนี้ในปี 1862 โดยอาศัยหนังเสือที่มีส่วนหางไม่สมบูรณ์ ขนของมันมีสีซีดไปจนถึงสีน้ำตาลอ่อน มีลายคล้ายเมฆขนาดใหญ่ที่บริเวณไหล่และสีข้าง โดยมีแต้มเล็กน้อยบนลายเมฆดังกล่าว
Robert Swinhoe เมื่อเขาได้อธิบายลักษณะเสือลายเมฆฟอร์โมซาเป็นครั้งแรกจากหนังเสือสี่ผืนที่เขาได้มา ได้ตั้งข้อสังเกตถึงส่วนหางที่สั้น ซึ่งมีขนาดเป็นครึ่งหนึ่งของตัวอย่างเสือลายเมฆจากหิมาลัย เสือลายเมฆฟอร์โมซาเป็นสัตว์กินเนื้อขนาดใหญ่เป็นอันดับสองของไต้หวันรองจากหมีดำฟอร์โมซา
ความพยายามครั้งสุดท้าย
ในการสัมภาษณ์ที่มีขึ้นเมื่อปี 1986 ซึ่งสัมภาษณ์นายพรานพื้นเมืองชาวไต้หวัน 70 คน ได้เปิดเผยว่าพวกเขาเห็นเสือลายเมฆฟอร์โมซาเป็นครั้งสุดท้ายที่ภูเขาต้าอู่เมื่อปี 1983 ในปี 1989 พบหนังเสือในบริเวณของอุทยานแห่งชาติ Tarako ซึ่งเป็นบันทึกสุดท้ายที่ได้รับการยืนยัน ในช่วงปี 1990 มีรายงานว่าพบรอยตีนใกล้กับอุทยานแห่งชาติ Yushan ซึ่งเป็นที่สงสัยและไม่ได้รับการยืนยันว่าเป็นเสือชนิดนี้
มีการคาดการณ์ว่าเสือชนิดนี้ได้ล่าถอยไปยังเทือกเขาอวี้และภูเขาต้าอู่หลังจากที่มีการตัดไม้ทำลายป่าอย่างกว้างขวางในถิ่นที่อยู่ตามธรรมชาติของมัน ปัจจุบันนี้พื้นที่อนุรักษ์ธรรมชาติเขาต้าอู่ ที่แผ่ขยายทั่วพื้นที่ประมาณ 480 km2 เป็นแหล่งสำหรับผืนป่าดั้งเดิมของไต้หวันตอนล่าง และประกอบด้วยป่าเขตร้อนและกึ่งเขตร้อน ตลอดจนป่าเขตอบอุ่นมีไม้ใบกว้างแบบผสม (temperate broadleaf and mixed forest) และป่าสนเขตอบอุ่น (temperate coniferous forest)
ระหว่างปี ค.ศ. 1997 และ 2012 มีการติดตั้งกล้องดักถ่ายภาพกว่า 1,450 จุดทั่วไต้หวัน ในพื้นที่ที่มีศักยภาพเหมาะสมพอที่จะเป็นแหล่งที่อยู่ของเสือชนิดนี้ ตั้งแต่พื้นที่ชายทะเลไปจนถึงที่ระดับความสูง 3796 m, ในพื้นที่ราบลุ่มที่ถูกแบ่งเป็นผืนเล็ก ๆ ไปจนถึงพื้นที่ที่ได้รับการคุ้มครอง การสำรวจนี้รวมไปถึง 13,000 คืนที่กล้องทำงานรวมกันตั้งแต่ปี 2000 ถึง 2004 บนพื้นที่อนุรักษ์ธรรมชาติเขาต้าอู่และ Twin Ghost Lake Important Wildlife Area ระหว่างการบันทึกภาพตอนกลางวันรวม 128,349 วัน พบสัตว์ที่มีศักยภาพพอจะเป็นเหยื่อเสือลายเมฆฟอร์โมซา 12 ชนิด ได้แก่ กวางป่า (Rusa unicolor), เลียงผาฟอร์โมซา (Capricornis swinhoei), เก้งจีน (Muntiacus reevesi), ลิงมาคากฟอร์โมซา (Macaca cyclopis), ไก่ฟ้าสีฟ้าไต้หวัน (Lophura swinhoii) และสัตว์ฟันแทะ แต่กระนั้นก็ไม่พบเสือลายเมฆฟอร์โมซาเลยแม้แต่ตัวเดียว จึงคาดกันว่าเสือชนิดนี้สูญพันธุ์ไปแล้ว
จากการอาศัยระดับการพบเจอสัมพัทธ์ของเสือลายเมฆฟอร์โมซาที่ยังมีชีวิตแม้กระทั่งตอนที่ยังมีพวกมันหลงเหลืออยู่ เกิดสมมติฐานภายในแวดวงของนักวิจัยว่าเสือลายเมฆฟอร์โมซาไม่เคยมีอยู่จริง และหนังเสือที่กลุ่มสังคมพื้นเมืองใช้กันเป็นประจำน่าจะเป็นของเสือลายเมฆซุนดา ซึ่งมีการค้าขายระหว่างหมู่เกาะซุนดา, จีน, และญี่ปุ่น อย่างไรก็ตามสมมติฐานนี้ยังไม่เป็นที่ยอมรับอย่างกว้างขวางนัก เนื่องจากมีบันทึกของเสือลายเมฆฟอร์โมซาบนเกาะซุนดาอยู่จำนวนหนึ่ง มีการรายงานว่าเสือลายเมฆฟอร์โมซา 24 ตัวถูกยิงระหว่างการเข้ายึดครองไต้หวันของกองกำลังญี่ปุ่นในปี 1933
อ้างว่าพบเห็น
ในฤดูร้อนปี ค.ศ. 2018 กลุ่มนายพรานสองกลุ่มให้การว่าพบเห็นเสือลายเมฆฟอร์โมซาในเทศมณฑลไถตง กลุมหนึ่งยืนยันว่าพบเห็นหนึ่งตัวขณะกำลังปีนต้นไม้และล่าแพะบนหน้าผา อีกกลุ่มแย้งว่าได้พบเห็นเสือชนิดนี้วิ่งผ่านสกู๊ตเตอร์จากถนนปีนขึ้นต้นไม้ไป
ในวัฒนธรรม
วัฒนธรรมชาว Rukai แสดงความนับถือเสือลายเมฆฟอร์โมซาอย่างมาก โดยเชื่อว่าบรรพบุรุษเดินตามเสือลายเมฆไปที่ดินแดนบรรพชน ถือว่าการล่าเสือลายเมฆเป็นสิ่งต้องห้าม ในวัฒนธรรม Paiwan เฉพาะชนชั้นนำเท่านั้นที่มีสิทธิ์สวมใส่หนังเสือลายเมฆ
เซบาสเตียน สแตน
เซบาสเตียน สแตน (Sebastian Stan; เกิด 13 สิงหาคม ค.ศ. 1982)  เป็นนักแสดงชาวโรมาเนีย-อเมริกัน เป็นที่รู้จักจากการรับบท "บัคกี้ บาร์นส์/วินเทอร์ โซลเจอร์" ในจักรวาลภาพยนตร์มาร์เวล ตั้งแต่ปี ค.ศ. 2011 โดยเขาแสดงบทดังกล่าวในจักรวาลภาพยนตร์มาร์เวล 5 เรื่อง และแสดงใน เดอะฟอลคอนและเดอะวินเทอร์โซลเจอร์ (2021) ซึ่งเป็นละครชุดทางดิสนีย์+ ที่มีเนื้อหาเกี่ยวเนื่องกับภาพยนตร์
นอกจากผลงานภาพยนตร์แล้วเขายังมีผลงานการแสดงทางโทรทัศน์ เช่นการรับบท คาเตอร์ เบเซ่น ในละครชุดเรื่อง แสบใสไฮโซ (2007–2010), เจ้าชายแจ็ก เบนจามิน ใน คิงส์ (2009), เจฟเฟอร์สัน ใน ณ กาลครั้งหนึ่ง (2012) และ ที.เจ. แฮมมอนด์ ใน โพลิทีแคลแอนิมัลส์  (2012) ทำให้เขาได้รับการเสนอชื่อเข้าชิงรางวัลขวัญใจนักวิจารณ์โทรทัศน์ สาขานักแสดงสมทบชายยอดเยี่ยมในภาพยนตร์ที่ทำเพื่อฉายทางโทรทัศน์/มินิซีรีส์
สแตนได้รับการยอมรับอย่างกว้างขวางจากการรับบทเป็น บักกี บานส์/วินเทอร์โซลเจอร์ ในจักรวาลภาพยนตร์มาร์เวล ตั้งแต่ปี ค.ศ. 2011 ใน กัปตันอเมริกา: อเวนเจอร์ที่ 1, กัปตันอเมริกา: มัจจุราชอหังการ (2014), มนุษย์มดมหากาฬ (2015), กัปตันอเมริกา: ศึกฮีโร่ระห่ำโลก (2016), แบล็ค แพนเธอร์ (2018) และ อเวนเจอร์ส: มหาสงครามล้างจักรวาล (2018) ในปี ค.ศ. 2015 เขาได้ร่วมแสดงในภาพยนตร์ดลก-ดราม่าของผู้กำกับ โจนาธาน เดมม์ เรื่อง คุณแม่ขาร็อค และภาพยนตร์แนววิทยาศาสตร์ของริดลีย์ สก็อตต์ เรื่อง เดอะ มาร์เชียน กู้ตาย 140 ล้านไมล์ สองปีถัดมา เขารับบทเป็นเจฟฟ์ กิลลูรีในภาพยนตร์ชีวประวัติเรื่อง ทอนย่า บ้าให้โลกคลั่ง
คิยา
คิยา เป็นหนึ่งในเหล่าพระมเหสีของฟาโรห์อเคนาเทน ข้อมูลที่ปรากฏเกี่ยวกับบทบาทและหน้าที่พระองค์น้อยมาก เนื่องจากการการบันทึกไม่ค่อยเรียบร้อยเท่าที่ควร ผิดจากข้อมูลของพระนางเนเฟอร์ติติ พระมเหสีเอกของฟาโรห์อเคนาเทน โดยพระนามของพระองค์จึงสันนิษฐานว่าพระองค์มิใช่ชาวอียิปต์ ซึ่งแสดงให้เห็นว่าพระองค์เคยเป็นเจ้าหญิงที่มาจากไมตานนี และหลักฐานที่หลงเหลืออยู่บ่งบอกให้เห็นว่าพระองค์เข้ามามีบทบาทในราชสำนักอียิปต์โบราณในช่วงกลางของการครองราชย์ชองฟาโรห์อเคนาเทน เมื่อพระองค์ให้กำเนิดพระราชธิดา พระองค์สูญหายไปจากบันทึกเพียงไม่กี่ปีก่อนที่ฟาโรห์อเคนาเทนสวรรคต ในอดีตพระองค์ถูกคาดว่าเป็นพระราชมารดาของฟาโรห์ทุตอังค์อามุน แต่หลักฐานทางพันธุกรรมล่าสุดแสดงให้เห็นว่าเป็นไปไม่ได้ที่จะเป็นพระราชมารดาของฟาโรห์ทุตอังค์อามุน
อุทยานแห่งชาติภูผาเทิบ
อุทยานแห่งชาติภูผาเทิบ หรือ อุทยานแห่งชาติมุกดาหาร เป็นอุทยานแห่งชาติที่ตั้งอยู่ในจังหวัดมุกดาหาร ประเทศไทย เป็นหนึ่งในอุทยานที่มีขนาดพื้นที่เล็กที่สุดในประเทศไทย โดยอุทยานแห่งนี้เป็นที่ตั้งของหินรูปทรงประหลาดและถ้ำที่มีจิตรกรรมวาดด้วยมือ
คิยา
พระนามและพระยศ
พระนามของพระองค์ยังเป็นข้อถกเถียงอยู่ โดยพระนาม คิยา อาจจะเป็นพระนามลำลอง อาจใช้แทนพระนามเต็มหรือเป็นพระนามในภาษาต่างประเทศอย่างเช่น พระนางทาดูเคปา พระราชธิดาในกษัตริย์ธัชรัตตาแห่งไมตานนี ซึ่งพระองค์ได้อภิเษกสมรสกับฟาโรห์อเมนโฮเทปที่ 3 ในช่วงท้ายของการครองราชย์ และในบันทึกแห่งอาร์มานาระบุว่าพระนางทาดูเคปาเป็นสตรีที่จะมีสามีได้ โดยเฉพาะอย่างยิ่งบันทึกแห่งอาร์มานาในช่วงที่ 27 ถึงช่วงที่ 29 ยืนยันว่า พระนางทาดูเคปาเป็นพระมเหสีในฟาโรห์อเคนาเทน ดังนั้นนักไอยคุปต์วิทยาจึงสันนิษฐานว่า พระนางทาดูเคปา กับ พระนางคิยา คือบุคคลคนเดียวกัน อย่างไรก็ตามยังไม่มีหลักฐานที่จะมายืนยันว่าพระองค์เป็นชาวอียิปต์โบราณ
อุทยานแห่งชาติภูผาเทิบ
ภูมิศาสตร์
อุทยานแห่งชาติภูผาเทิบตั้งอยู่ในอำเภอเมืองมุกดาหารและอำเภอดอนตาล อยู่ห่างจากเทศบาลเมืองมุกดาหารไปทางทิศใต้ประมาณ 17 km อุทยานมีพื้นที่ 48.5 km2 จุดที่สูงสุดที่สุดคือภูจงศรี มีความสูง 420 m
ประวัติ
อุทยานแห่งชาติภูผาเทิบเป็นที่ตั้งของถ้ำที่มีจิตรกรรมวาดด้วยมือ คาดว่ามีอายุราว 3,000–5,000 ปี ชื่อของถ้ำมีชื่อว่า "ถ้ำฝ่ามือแดง" สื่อถึงสีที่ใช้วาดรูปบนผนังถ้ำมีสีแดง
จุดท่องเที่ยว
น้ำตกภายในเขตอุทยานอย่างน้ำตกภูถ้ำพระมีน้ำไหลเป็นบางฤดูกาล เหนือขึ้นไปจากน้ำตกแห่งนี้ มีพระพุทธรูปขนาดสามฟุต พร้อมด้วยพระพุทธรูปไม้ขนาดเล็กและหุ่นรูปสัตว์จำนวนมาก
อุทยานแห่งชาติภูผาเทิบเป็นที่ตั้งของหินรูปทรงประหลาด โดยรูปร่างคล้ายกับเห็ด ศาลา หรือหงส์ เป็นต้น จุดชมทิวทัศน์ของที่นี่สามารถมองเห็นตัวเมืองมุกดาหาร แม่น้ำโขง และประเทศลาว
ความหลากหลายทางชีวภาพ
ป่าไม้ส่วนใหญ่ในเขตอุทยานเป็นป่าไม้ผลัดใบ พืชที่พบในเขตอุทยานได้แก่ ตะเคียน ตะโก มะค่าโมง ยาง ทิว จำปา สาละ และรัง สัตว์ที่พบในเขตอุทยานได้แก่กวางและหมูป่า นกที่พบมีหลายชนิด ได้แก่ ไก่ป่า ไก่ฟ้า และนกยูงเขียว
ใน ค.ศ. 2005 ได้มีการค้นพบกบสายพันธุ์ใหม่ที่มีชื่ออนุกรมวิธาน Fejervarya triora ในเขตอุทยาน
ภาษาอีโลกาโน
ภาษาอีโลกาโน (, ; อีโลกาโน: Pagsasao nga Ilokano) เป็นภาษาที่มีผู้พูดมากเป็นลำดับสามในประเทศฟิลิปปินส์ เป็นภาษาตระกูลออสโตรนีเซียนซึ่งใกล้เคียงกับภาษาอินโดนีเซีย ภาษามลายู ภาษาฟีจี ภาษามาวรี ภาษาฮาวาย ภาษามาลากาซี ภาษาซามัว ภาษาตาฮีตี ภาษาชามอร์โร ภาษาเตตุน และภาษาไปวัน
อักษรสมัยใหม่
อักษรอีโลกาโนสมัยใหม่ประกอบด้วย 28 ตัวอักษร:
Aa Bb Cc Dd Ee Ff Gg Hh Ii Jj Kk Ll Mm Nn Ññ NGng Oo Pp Qq Rr Ss Tt Uu Vv Ww Xx Yy Zz
ตัวอย่างจากสองระบบ
ตัวอย่างข้างล่างนี้มาจากคำอธิษฐานขององค์พระผู้เป็นเจ้าสองฉบับ โดยฉบับด้านซ้ายใช้อักขรวิธีฐานภาษาสเปน ส่วนฉบับด้านขวาใช้อักขรวิธีฐานภาษาตากาล็อก
ไวยากรณ์
ภาษาอีโลกาโนมีรากศัพท์และการลงวิภัติปัจจัยที่ซับซ้อน มีทั้งเติมข้างหน้า ตรงกลางและท้ายคำ รวมถึงการซ้ำบางส่วนของคำด้วย ตัวอย่างเช่น รากศัพท์ของคำว่าอาบน้ำคือ digos ผันได้เป็น Agdigos = อาบน้ำ Agdigdigos = การอาบน้ำ Agdigdigosak = กำลังอาบน้ำ Agindidigosak = แกล้งทำเป็นอาบน้ำ Nagdigosak = อาบน้ำแล้ว
คำสรรพนาม
คำสรรพนามรูปสมบูรณ์แบ่งเป็น 2 รูปคือรูปสมบูรณ์และรูปภายใน รูปสมบูรณ์จะไม่เชื่อมต่อกับคำอื่น ส่วนรูปภายในจะต่อท้ายคำอื่นเช่น Gumatgatangak iti saba = ฉันกำลังซื้อกล้วย Agawidkayonto kadi intono Sabado? = พวกคุณทั้งหมดจะกลับบ้านวันเสาร์ใช่ไหม คำสรรพนามแสดงความเป็นเจ้าของต่อกับคำนามที่เป็นเจ้าของหรือคำกริยาเพื่อแสดงการกเกี่ยวข้อง คำสรรพนาม -mo และ -ko ถูกลดลงเหลือ-m และ -k เมื่อตามหลังสระ เข่น สรรพนามรูปกรรมมักใช้แสดงความหมายเพื่อหรือสำหรับใครบางคน เช่น
คำยืม
คำศัพท์ภาษาอีโลกาโนใกล้เคียงกับภาษาในเกาะบอร์เนียว คำยืมจากภาษาอื่นได้แก่ ภาษาสเปน ภาษาจีนฮกเกี้ยน ภาษาอาหรับและภาษาสันสกฤต ตัวอย่างเช่น
วายเอชบอยส์
วายเอชบอยส์ (อังกฤษ: YHBOYS) (จีน: 乐华少年) ย่อจาก เยว่หฺวาบอยส์ (Yuehua Boys) เป็นบอยแบนด์สัญชาติจีนอยู่ภายใต้บริษัทเยว่หฺวาเอนเตอร์เทนเมนต์ (Yuehua Entertainment) เปิดตัวในปี ค.ศ.2017 ประกอบไปด้วยสมาชิกเด็กชายชาวจีนอายุระหว่าง 10-13 ปี ทั้งหมด 7 คนได้แก่ จาง จวิ้นอี, กัว เตี้ยนเจี่ย, จาง หมิงฮ่าว, หลิว กวานอี้, จาง เอินซั่ว, ซุน เจียข่าย และ หลี่ หลินหม่า ที่ล้วนแต่มีความสามารถเกินอายุ ไม่ว่าจะร้อง เต้น แนวคิดของกลุ่มคือการช่วยให้แฟน ๆ มีส่วนร่วมในการเติบโตของสมาชิกตั้งแต่เริ่มเดบิวท์ในขณะที่สมาชิกทำงานทั้งในด้านการร้องเพลงและการแสดง
ทางหลวงสหรัฐหมายเลข 24
ทางหลวงสหรัฐหมายเลข 24 (U.S. Route 24 หรือ US 24) เป็นหนึ่งในระบบทางหลวงสหรัฐของปี ค.ศ. 1926 เดิมมีเส้นทางจากทิศตะวันออกที่เมืองพอนทิแอก รัฐมิชิแกน ไปยังทิศตะวันตกที่ แคนซัสซิตี รัฐมิสซูรี ปัจจุบัน ปลายทางทิศตะวันออกอยู่ที่ อินเดอเพนเดนซ์เทวน์ชิป รัฐมิชิแกน ที่ทางแยกตัดกับอินเตอร์สเตต 75 และปลายทางทิศตะวันตกอยู่ใกล้กับมินเทิร์น รัฐโคโลราโด ที่ทางแยกกับอินเตอร์สเตต 70 แนวเส้นทางตั้งแต่จุดเริ่มต้นถึงเมืองโทลีโด รัฐโอไฮโอ เป็นเส้นทางแนวเหนือ-ใต้ จากนั้นเป็นต้นไปเป็นเส้นทางแนวตะวันออก-ตะวันตก
อ่าวเบงกอล
อ่าวเบงกอล (Bay of Bengal) เป็นอ่าวที่ใหญ่ที่สุดในโลก ตั้งอยู่ทางตะวันออกเฉียงเหนือของมหาสมุทรอินเดีย มีลักษณะคล้ายรูปสามเหลี่ยมล้อมรอบด้วยประเทศอินเดียและศรีลังกาทางด้านตะวันตก บังกลาเทศและรัฐเบงกอลตะวันตกของอินเดียทางด้านเหนือ (ซึ่งเป็นที่มาของชื่อ) และประเทศพม่า ภาคใต้ของประเทศไทย หมู่เกาะอันดามันและนิโคบาร์ทางด้านตะวันออก อาณาเขตด้านใต้แผ่ถึงเส้นเขตจินตนาการที่ลากจากดอนดราเฮดตอนใต้ของศรีลังกาไปถึงปลายด้านเหนือของเกาะสุมาตรา
อ่าวเบงกอลมีเนื้อที่ 2,172,000 กม² มีแม่น้ำสำคัญหลายสายไหลมาลงทะเล เช่น แม่น้ำคงคา แม่น้ำพรหมบุตร แม่น้ำอิรวดี แม่น้ำโคทาวรี แม่น้ำมหานที แม่น้ำกฤษณา และแม่น้ำกาเวรี เมืองท่าสำคัญของอ่าวเบงกอล ได้แก่ กัททะลูร์ เจนไน กากีนาทะ มะจิลีปัตนัม วิศาขปัตนัม พาราทิพ โกลกาตา จิตตะกอง และย่างกุ้ง
ศัพทมูลวิทยา
ข้อพิพาทเมื่อคริสต์ศตวรรษที่ 10 (พ.ศ. 1444-1543) เป็นเหตุทำให้ต้องเรียกอ่าวเบงกอลว่า "ทะเลสาบโชลา" (The Chola Lake) ชื่อในภาษาฮินดีเรียก Bangal ki Khadi
คำว่าเบงกอลมาจากภาษาสันสกฤตว่า "พังคะ" (Banga) หรือ "วังคะ" (Vanga) หมายถึงน้ำของดินดอนสามเหลี่ยมคงคา มีเรื่องปรัมปราเล่ากันมาว่าเกี่ยวกับบริเวณของเผ่าพันธุ์ดวงจันทร์แห่งเดลี (?)
แม่น้ำ
มีแม่น้ำสำคัญหลายสายที่ไหลจากทางตะวันตกสู่ตะวันออกของอ่าวเบงกอล ด้านเหนือมีแม่น้ำคงคา แม่น้ำเมฆนา และแม่น้ำพรหมบุตร ทางใต้มีแม่น้ำมหานทีไหลผ่านดินดอนสามเหลี่ยมมหานที แม่น้ำโคทาวรี แม่น้ำกฤษณา แม่น้ำอิรวดี และแม่น้ำกาเวรี แม่น้ำสั้นที่สุดที่ไหลลงอ่าวเบงกอลได้แก่แม่น้ำกูอุมที่ยาวเพียง 64 กิโลเมตร แม่น้ำพรหมบุตรมีความยาวเป็นอันดับที่ 28 ของโลก (2,948 กิโลเมตร) ไหลลงอ่าวเบงกอลผ่านอินเดีย จีน เนปาล บังกลาเทศ และภูฏาน มีป่าชายเลนที่เรียกชื่อว่าซุนดาร์บันส์ขึ้นอยู่บริเวณดินดอนสามเหลี่ยมคงคา ปากแม่น้ำพรหมบุตรและแม่น้ำเมฆนาที่เป็นชายฝั่งของอ่าวเบงกอล
พายุโซนร้อนและพายุหมุน
พายุเขตร้อนที่มีลมหมุนที่ความเร็วตั้งแต่ 119 กิโลเมตรต่อชั่วโมงขึ้นไปเรียกว่า "พายุหมุน" (cyclone) เมื่อมีกำเนิดในอ่าวเบงกอล แต่ถ้ามีกำเนิดในมหาสมุทรแอตแลนติกเรียกกันว่า "เฮอร์ริเคน" (hurricane) มีผู้เสียชีวิตในบังกลาเทศระหว่าง 100,000 ถึง 500,000 คนเนื่องจากพายุหมุนเขตร้อนโบลาเมื่อ พ.ศ. 2513
กีฬาจักรยานในโอลิมปิกฤดูร้อน 2020 – สปรินท์ ทีมชาย
การแข่งขันกีฬาจักรยานในโอลิมปิกฤดูร้อน 2020 – สปรินท์ ทีมชาย เป็น 1 ใน 22 รายการแข่งขันกีฬาจักรยานในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 3 สิงหาคม พ.ศ. 2564 ที่อิซุเวโลโดรม การแข่งขันรายการสปรินท์ ทีมชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 24 คน จาก 8 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2000
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
อุทยานแห่งชาติเขาแหลม
อุทยานแห่งชาติเขาแหลม เป็นอุทยานแห่งชาติที่ตั้งอยู่ทางตอนเหนือของเทือกเขาตะนาวศรีในจังหวัดกาญจนบุรีของประเทศไทย มีพื้นที่ประมาณ 1,500 ตารางกิโลเมตร
อุทยานมีพื้นที่ล้อมรอบอ่างเก็บน้ำเขาแหลมซึ่งอยู่ห่างจากกรุงเทพมหานครไปทางทิศตะวันตกเฉียงเหนือประมาณ 340 กิโลเมตร และพื้นที่บางส่วนได้ถูกทางหลวงแผ่นดินหมายเลข 323 ตัดผ่าน นอกจากนี้อุทยานยังอยู่ใกล้กับเขตรักษาพันธุ์สัตว์ป่าทุ่งใหญ่นเรศวรซึ่งอยู่ทางทิศตะวันออกเฉียงเหนือของอุทยาน ป่าไม้ในเขตอุทยานเป็นแบบผสมเพราะมีทั้งไม้ผลัดใบและไม่ผลัดใบ สัตว์ใหญ่ที่พบได้แก่ เสือ ช้าง กวาง เก้ง และหมูป่า
อุทยานแห่งชาติเขาแหลมเป็นสถานที่ถ่ายทำรายการ เซอร์ไวเวอร์ ของนิวซีแลนด์ในฤดูกาลที่สอง ในชื่อภาค เซอร์ไวเวอร์นิวซีแลนด์: ไทยแลนด์
พอล ฮาร์ตนอลล์
พอล ฮาร์ตนอลล์ (Paul Hartnoll) เกิดเมื่อวันที่ 19 พฤษภาคม ค.ศ. 1968 ในดาร์ทฟอร์ด เคนต์ เป็นสมาชิกวงออร์บิทัล
อัลบั้ม
The Ideal Condition
อ้างอิง
1968
มินิเมโทร (วิดีโอเกม)
มินิเมโทร (Mini Metro) เป็นวิดีโอเกมแนวปริศนาประเภทกลยุทธ์ ที่พัฒนาโดยทีมไดโนซอร์โปโลคลับ (Dinosaur Polo Club) โดยผู้เล่นต้องสร้างเครือข่ายของรางรถไฟที่มีประสิทธิภาพสำหรับเมืองที่เติบโตอย่างรวดเร็ว สถานีแสดงเป็นรูปทรงต่าง ๆ และผู้เล่นสามารถสร้างรางและเชื่อมมันโดยการลากเส้น ด่านต่าง ๆ ตั้งตามที่อยู่ของเมืองจริง และการปรากฏตัวของสถานีกับผู้โดยสารคือการสร้างขั้นตอน (Procedural generation) ภาพของเกมใช้สีเข้มกับรูปเรขาคณิตแบบง่าย เพื่อทำภาพลักษณ์ให้เหมือนกับแผนที่การขนส่งสมัยใหม่ และจังหวะกับเสียงถูกสร้างให้เหมือนกับผลงานของดนตรีมินิมัล (minimal music)
ตัวเกมได้รับเสียงวิจารณ์ในแง่บวก โดยมีการชื่นชมต่ออินเตอร์เฟซที่ใช้งานง่าย, วิธีเล่นที่เข้าใจง่าย และมีความคล้ายกับลัทธิจุลนิยม
วิธีเล่น
มินิเมโทร เป็นเกมแนวปริศนาประเภทกลยุทธ์ ที่ผู้เล่นต้องทำภารกิจสร้างเครือข่ายของรางรถไฟที่มีประสิทธิภาพสำหรับเมืองที่เติบโตอย่างรวดเร็ว ในแต่ละด่านเป็นส่วนหนึ่งจากสถานที่จริง และเริ่มต้นที่สามสถานี แต่ละสถานีมีรูปร่างโหนดที่แตกต่างกัน ผู้เล่นต้องสร้างเส้นทางเชื่อมระหว่างสถานีโดยลากเส้นระหว่างสถานีทั้งสอง; แต่ละสายมีสีไม่เหมือนกัน  ผู้โดยสารปรากฏบนสถานีเป็นรูปร่างที่สถานีที่จะลง โดยรถไฟจะนำผู้โดยสารไปยังสถานีที่ต้องการ แม่น้ำ, ทางแยกรางรถไฟ และการปรากฏตัวของสถานีกับผู้โดยสารทำให้แนที่ดูซับซ้อนและจัดการได้ยากขึ้น  สถานีที่มีรูปร่างปกติอาจเปลี่ยนโหนดเป็นรูปร่างที่ยากขึ้น
ในโหมด "ปกติ" แต่ละสถานีจำกัดความจุของผู้โดยสารที่รออยู่ ถ้าสถานีแน่นเกินไป เกมจะจบลงทันที เมื่อแพ้แล้ว ผู้เล่นสามารถสร้างเครือข่ายต่อในโหมด "ไม่สิ้นสุด" ซึ่งเป็นโหมดที่ไม่จำกัดความจุของสถานี เพื่อบรรเทาการเติบโตของเครือข่าย ผู้เล่นสามารถอัพเกรดได้ในแต่ละสัปดาห์ของเกม ในการอัพเกรดแต่ละครั้ง ผู้เล่นจะได้รถไฟคันใหม่และเลือกระหว่างทางเลือกสุ่มสองอัน เช่น เพิ่มรางใหม่ เพิ่มตู้โดยสารใหม่ เพิ่มอุโมงค์ หรือทางสับเปลี่ยน (ซึ่งเพิ่มความจุของสถานีและอนุญาตให้เพิ่ม/ลดผู้โดยสารทันที) และเกมนี้สามารถหยุดเวลาชัวคราวเพิ่อสร้างและจัดการเส้นทางรถไฟใหม่ ในโหมด "สุดขีด" เมื่อทำเส้นทางระหว่างสถานีแล้ว จะไม่สามารถเปลี่ยนรูปร่างได้
สโมสรฟุตบอลลิเวอร์พูลในฤดูกาล 2018–19
ฤดูกาล 2018–19 เป็นฤดูกาลที่ 127 ของสโมสรฟุตบอลลิเวอร์พูล และเป็นฤดูกาลที่ 57 ติดต่อกันของลิเวอร์พูลที่ได้แข่งขันในลีกสูงสุดของฟุตบอลอังกฤษ นอกจากนี้ยังเป็นฤดูกาลที่ 27 ติดต่อกันที่อยู่บนพรีเมียร์ลีก สโมสรจะได้แข่งขันในเอฟเอคัพ, อีเอฟแอลคัพและยูฟ่าแชมเปียนส์ลีก โดยแข่งขันตั้งแต่วันที่ 1 กรกฎาคม ค.ศ. 2018 ถึง 30 มิถุนายน ค.ศ. 2019
มินิเมโทร (วิดีโอเกม)
การผลิตและเผยแพร่
มินิเมโทร ถูกผลิตโดยไดโนซอร์โปโลคลับ (Dinosaur Polo Club) ซึ่งเปนบริษัทิสระของชายสองคนในประเทศนิวซีแลนด์ โดยเป็นเกมแรกของสตูดิโอที่ก่อตั้งในปีค.ศ. 2013 โดยพี่น้องปีเตอร์กับโรเบิร์ท เคอร์รี พวกเขาเคยทำงานให้กับผู้พัฒนาวิดีโอเกมสิธ (Sidhe) แต่ลาออกในปีค.ศ. 2006 เพื่อพัฒนาเกมอินดี
สโมสรฟุตบอลลิเวอร์พูลในฤดูกาล 2018–19
ลิเวอร์พูลจบรองชนะเลิศในพรีเมียร์ลีก ฤดูกาล 2018–19 โดยแพ้ให้แมนเชสเตอร์ซิตี (ชนะเลิศในรายการเดียวกัน) แค่นัดเดียวเท่านั้นโดยทำคะแนน 97 คะแนน ทำคะแนนสูงสุดเป็นอันดับที่สามในประวัติศาสตร์ลีกสูงสุดของฟุตบอลอังกฤษและเป็นทีมที่ทำคะแนนสูงสุดแต่ไม่ชนะเลิศ ทีมไม่แพ้ในบ้านในลีกเป็นฤดูกาลที่สองติดต่อกันและชนะในลีกถึงสามสิบนัดกลายเป็นสถิติสโมสร
ใน ยูฟ่าแชมเปียนส์ลีก ฤดูกาล 2018–19 ลิเวอร์พูลเข้าชิงในรอบชิงชนะเลิศเป็นปีที่สองติดต่อกัน โดยเอาชนะ ทอตนัมฮอตสเปอร์ ด้วยผลประตูรวม 2–0 ทำให้ลิเวอร์พูลชนะเลิศในรายการนี้เป็นสมัยที่หก ทีมไม่ประสบความสำเร็จในรายการฟุตบอลถ้วยภายในประเทศ หลังตกรอบในรายการ อีเอฟแอลคัพ ในรอบที่สามโดยแพ้ให้กับ เชลซี ด้วยผลประตูรวม 1–2 โดยเป็นแพ้ครั้งแรกของฤดูกาลนี้ในทุกรายการ และตกรอบในรายการ เอฟเอคัพ โดยแพ้ให้กับ วุลเวอร์แฮมป์ตันวอนเดอเรอส์ ด้วยผลประตูรวม 2–1 ในรอบที่สามเช่นเดียวกัน
มินิเมโทร (วิดีโอเกม)
การผลิตและเผยแพร่
ในเดือนกันยายน ค.ศ. 2013 ได้มีการปล่อยรุ่นแอลฟาของ มินิเมโทร ขึ้น พวกเขาตัดสินใจให้เกมรุ่นเว็บไซต์เล่นได้ฟรี จนกว่าจะถึงรุ่นสุดท้าย (รุ่นเผยแพร่) ตอนแรก พวกเขาจะเผยแพร่รุ่นสุดท้ายของเกมในช่วงปลายปีค.ศ. 2013 อยาสงไรก็ตาม เนื่องจากขอบเขตที่จำกัดของตัวเกม ทำให้การพัฒนานานไปกว่าที่คาดคิดเอาไว้ ในเดือนสิงหาคม ค.ศ. 2014 พวกเขาตัดสินใจเยแพร่รุ่นที่อยู่ในระหว่างพัฒนาผ่านทางSteam Early Access. แล้วเผยแพร่รุ่นต่อไปตามคำตอบรับของคอมมิวนิตี
พี่น้องได้จ้ายคนสองคนในการช่วยเหลือสองอย่างคือ: ศิลปะกับดนตรี เจมี เชิร์ชแมน (Jamie Churchman) อดีตผู้ร่วมงานที่สิธได้ช่วยเรื่องการดีไซน์เกม พวกเขาได้ให้ทางดิซาสเตอร์พีซ (Disasterpeace) ช่วยทำงานในด้านเสียงดนตรี  โดยแต่ละด่านมีจังหวะและเสียง; โครงสร้างฮาร์มอนิกที่เปลี่ยนไปตามขนาดและรูปร่างในระบบสถานีของผู้เล่น เสียงดนตรีได้แรงบันดาลใจจากดนตรีมินิมัล และผลงานของฟิลิป กลาส (Philip Glass) กับสตีฟ ไรช์ (Steve Reich)
ในวันที่ 6 พฤศจิกายน ค.ศ. 2015 ได้มีการเผยแพร่ มินิเมโทร รุ่นมินิเอคเซส (early access) สำหรับลินุกซ์, โอเอสเอ็กซ์ และวินโดวส์ ทางไดโนซอร์โปโลคลับได้ร่วมมือกับเพลย์อิซึม (Playism) กับปลั้กอินดิจิทัล (Plug In Digital) เพื่อเผยแพร่เกมบนร้านค้าดิจิทัล และคอชมีเดีย (Koch Media) สำหรับการขายในยุโรป ส่วนรุ่นของแอนดรอยด์ (เผยแพร่โดยเพลย์ดิเจียส (Playdigious) ) และไอโอเอสถูกเผยแพร่ในวันที่ 18 ตุลาคม ค.ศ. 2016 ส่วนบนนินเทนโดสวิทช์ที่เผยแพร่ในวันที่ 30 สิงหาคม ค.ศ. 2018 ได้เพิ่มโหมดหลายผู้เล่นขึ้น และเผยแพร่รุ่น เพลย์สเตชัน 4 ในวันที่ 10 กันยายน ค.ศ. 2019.
สโมสรฟุตบอลลิเวอร์พูลในฤดูกาล 2018–19
ที่งานประกาศผลรางวัลฟุตบอลยอดเยี่ยมของฟีฟ่า ฟัน ไดก์และอาลีซง มีชื่ออยู่ในทีมชายยอดเยี่ยมแห่งปีของฟีฟ่าเอฟไอเอฟโปร อาลีซง มีชื่อเป็นผู้รักษาประตูชายยอดเยี่ยมของฟีฟ่า ฟัน ไดก์ ได้รองชนะเลิศรางวัลผู้เล่นชายยอดเยี่ยมของฟีฟ่าและ เยือร์เกิน คล็อพ มีชื่อเป็น ผู้ฝึกสอนชายยอดเยี่ยมของฟีฟ่า ที่งานประกาศผลรางวัลสโมสรฟุตบอลของยูฟ่า อาลีซง มีชื่อเป็นผู้รักษาประตูยอดเยี่ยมแห่งฤดูกาลของยูฟ่า และ ฟัน ไดก์ มีชื่อเป็นกองหลังยอดเยี่ยมแห่งฤดูกาลของยูฟ่า และได้รางวัลผู้เล่นชายยอดเยี่ยมแห่งปีของยูฟ่า มีผู้เล่นลิเวอร์พูลถึงหกคนมีชื่อในผู้เล่นแห่งฤดูกาล
ภาพรวมการซื้อ-ขายผู้เล่น
รายจ่าย
มินิเมโทร (วิดีโอเกม)
การตอบรับ
ในงาน Independent Games Festival ค.ศ. 2016 มินิเมโทร ชนะรางวัล "เสียงดีเด่น" และได้เข้าชิงถึงสามรางวัล คือ: "รูปแบบศิลปะดีเด่น", "ดีไซน์ดีเด่น" และ "Seumas McNally Grand Prize". ตัวเกมได้เข้าชิงสำหรับ "Debut Game" ที่ บริติชอะคาเดมีเกมส์อวอร์ดส์ครั้งที่ 12 และได้รับการยกย่องสำหรับ "Best Debut" ในงาน Game Developers Choice Awards ประจำครั้งที่ 16 เกมสปอต ได้จัดให้ มินิเมโทร ใน 5 เกมที่ดีที่สุดสำหรับโทรศัพท์ในปีค.ศ. 2016.
สโมสรฟุตบอลลิเวอร์พูลในฤดูกาล 2018–19
ภาพรวมการซื้อ-ขายผู้เล่น
ฤดูร้อน: ▼ £ 160,750,000
ฤดูหนาว: £ 0,000,000
ทั้งหมด: ▼ £ 160,750,000
รายรับ
ฤดูร้อน: ▲ £ 17,750,000
ฤดูหนาว: ▲ £ 19,000,000
ทั้งหมด: ▲ £ 36,750,000
ค่าใช้จ่ายสุทธิ
ฤดูร้อน: ▼ £ 143,000,000
ฤดูหนาว: £ 19,000,000
ทั้งหมด: ▼ £ 124,000,000
ผลงานรวม
{| class="wikitable" style="text-align: center" !rowspan=2|การแข่งขัน !colspan=8|สถิติ !เล่น !ชนะ !เสมอ !แพ้ !ได้ !เสีย !ต่าง !% ชนะ
แมตช์
เมื่อวันที่ 14 มิถุนายน ค.ศ. 2018, โปรแกรมการแข่งขันสำหรับฤดูกาลที่กำลังจะมาถึงได้ประกาศออกมาเป็นที่เรียบร้อยแล้ว
อีเอฟแอล คัพ
การจับสลากรอบที่สามจัดขึ้นเมื่อวันที่ 30 สิงหาคม ค.ศ. 2018 โดย เดวิด ซีแมน และ โจลีน เลสคอตต์
รอบแบ่งกลุ่ม
การจับสลากแบ่งกลุ่มมีขึ้นเมื่อวันที่ 30 สิงหาคม ค.ศ. 2018 ที่ โมนาโก โดย ลิเวอร์พูล อยู่กลุ่ม C ร่วมกับ ปารีแซ็ง-แฌร์แม็ง, นาโปลี และ เรดสตาร์ เบลเกรด
รอบ 16 ทีมสุดท้าย
การจับสลากรอบ 16 ทีมสุดท้ายจัดขึ้นเมื่อวันที่ 17 ธันวาคม ค.ศ. 2018 เวลา 12:00 CET ที่สำนักงานใหญ่ยูฟ่าเมืองนียง, สวิตเซอร์แลนด์
รอบก่อนรองชนะเลิศ
การจับสลากรอบก่อนรองชนะเลิศจัดขึ้นเมื่อวันที่ 15 มีนาคม ค.ศ. 2019 เวลา 12:00 CET ที่สำนักงานใหญ่ยูฟ่าเมืองนียง, สวิตเซอร์แลนด์
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
ผู้ช่วยทำประตู
รวมทุกการแข่งขัน ประตูบางลูกอาจจะไม่มีผู้ช่วยทำประตู สถิติโดย ฮูสกอร์ด
คลีนชีตส์
รวมทุกการแข่งขัน โดยถ้าคลีนชีตส์รวมเท่ากันจะเรียงตามหมายเลขเสื้อ
รางวัลผู้เล่น
เนื่องจากตารางงานที่ยุ่งของลิเวอร์พูล สโมสรจึงตัดสินใจไม่จัดรางวัลผู้เล่นประจำปีในปีนี้ งานประกาศผลรางวัลลิเวอร์พูล อวอร์ด ประจำปี 2019 ประกาศเมื่อวันที่ 27 พฤษภาคม 2019 หลังจากมีการเปิดให้โหวตผ่านทางออนไลน์
รางวัลนักเตะยอดเยี่ยมประจำเดือนของสแตนดาร์ด ชาร์เตอร์ด
รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com
นิโก กอนซาเลซ
นิโกลัส กอนซาเลซ อิเกลเซียส (Nicolás González Iglesias; เกิด 3 มกราคม ค.ศ. 2002) หรือเรียกโดยย่อว่า นิโก (Nico) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองกลางให้กับบาเลนเซีย สโมสรในลาลิกา จากการยืมตัวมาจากบาร์เซโลนา และทีมชาติสเปน รุ่นอายุไม่เกิน 21 ปี
สโมสรอาชีพ
กอนซาเลซเกิดในอาโกรุญญา แคว้นกาลิเซีย เขาเป็นลูกชายของฟรันและเป็นหลานของโฆเซ รามอน ซึ่งเป็นอดีตนักฟุตบอลชาวสเปน กอนซาเลซเริ่มต้นอาชีพกับทีมในท้องถิ่นอย่างเมื่ออายุ 7 ขวบ ในเดือนธันวาคม ค.ศ. 2012 เขาตกลงที่จะย้ายไป ซึ่งมีผลในเดือนกรกฎาคมปีถัดไป
ในวันที่ 19 พฤษภาคม ค.ศ. 2019 กอนซาเลซในวัย 16 ปี ได้ลงประเดิมสนามกับทีมสำรองของสโมสร ซึ่งลงเล่นอยู่ในเซกุนดาดิบิซิออน เบ ลีกลำดับที่สามของสเปนในขณะนั้น จากการเปลี่ยนตัวมาแทนกิเก ซาเบริโอ ในนัดที่แพ้กัสเตยอน 1–2 ในช่วงเริ่มต้นฤดูกาล 2020–21 เขาได้รับการบรรจุให้เป็นส่วนหนึ่งของทีม รุ่นอายุไม่เกิน 19 ปี (Juvenil A) ก่อนที่จะเริ่มได้ลงเล่นกับทีมชุดสำรองเป็นประจำตั้งแต่เดือนพฤศจิกายน ค.ศ. 2020 เป็นต้นมา
ในวันที่ 12 พฤษภาคม ค.ศ. 2021 กอนซาเลซได้ต่อสัญญาฉบับใหม่กับทีมออกไปจนถึง ค.ศ. 2024 โดยมีค่าฉีกสัญญา 500 ล้านยูโร
ในวันที่ 25 กรกฎาคม ค.ศ. 2021 เขาได้ลงเล่นกับทีมชุดใหญ่ของบาร์เซโลนาเป็นครั้งแรก ในเกมกระชับมิตรช่วงก่อนเริ่มฤดูกาลซึ่งเอาชนะ 3–1 ที่สนามกีฬาโยฮัน ไกรฟฟ์ โดยได้ลงเล่นเป็นตัวจริงก่อนถูกเปลี่ยนตัวออกในนาที่ 60 ในวันที่ 15 สิงหาคม เขาได้ลงเล่นในลาลิกาเป็นครั้งแรก ในนัดแรกของฤดูกาล 2021–22 ซึ่งเอาชนะเรอัลโซซิเอดัด 4–2 จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 83 ในวันที่ 26 กันยายน เขายังได้ลงเล่นเป็นตัวจริงครั้งแรกและลงเล่นครบ 90 นาที ในนัดที่เอาชนะเลบันเต 3–0 ในอีก 4 วันถัดมา กอนซาเลซได้ลงเล่นในยูฟ่าแชมเปียนส์ลีกครั้งแรกในรอบแบ่งกลุ่ม ซึ่งแพ้ไบฟีกา 3–0 ที่อิชตาดียูดาลุช จากการเปลี่ยนตัวลงมาแทนเซร์ฆิโอ บุสเกตส์ ในนาทีที่ 68
กอนซาเลซทำประตูแรกในระดับอาชีพได้เป็นครั้งแรกในวันที่ 12 ธันวาคม ค.ศ. 2021 ในนัดที่ออกไปเยือนโอซาซูนาที่ปัมโปลนา เป็นประตูขึ้นนำ 1–0 จากการเปิดบอลยาวของกาบิ เข้าไปให้ตัวเขาทำประตูด้วยเท้าขวาในกรอบเขตโทษ ก่อนที่ผลจะจบลงด้วยการเสมอกัน 2–2 ในอีก 7 วันถัดมาเขายังทำประตูได้ในนัดที่พบกับที่กัมนอว์ โดยเป็นประตูขึ้นนำ 3–2 ในนาทีที่ 85 ซึ่งช่วยให้ทีมชนะด้วยผลคะแนนนี้
อัลเบร็ชท์ อัลท์ดอร์เฟอร์
อัลเบร็ชท์ อัลท์ดอร์เฟอร์ (Albrecht Altdorfer) เป็นจิตรกร นักแกะสลัก และสถาปนิกชาวเยอรมันในยุคเรอแนซ็องส์แห่งเมืองเรเกินส์บวร์ค อัลท์ดอร์เฟอร์เกิดราว ค.ศ. 1480 ในเรเกินส์บวร์ค และเริ่มมีความสนใจด้านงานศิลปะตามบิดาซึ่งมีอาชีพจิตรกรและนักทำตัวแบบย่อส่วน อัลท์ดอร์เฟอร์เริ่มทำงานในเมืองบ้านเกิดของตนเองใน ค.ศ. 1505 ในตำแหน่งสถาปนิกและที่ปรึกษาประจำเมือง ต่อมาใน ค.ศ. 1511 เขาเดินทางไปทางใต้สู่เทือกเขาแอลป์ และได้วาดจิตรกรรมภูมิทัศน์ออกมาหลายชิ้น ถือเป็นจิตรกรภูมิทัศน์คนแรกในศาสตร์สมัยใหม่ ซึ่งได้ทำให้เขาเป็นผู้นำของโรงเรียนดานูบ และเป็นผู้บุกเบิกให้จิตรกรรมภูมิทัศน์เป็นศาสตร์แขนงหนึ่งแยกออกมา ผลงานที่มีชื่อเสียงที่สุดของเขาคือ ยุทธการของอเล็กซานเดอร์ที่อิสซัส ซึ่งวาดขึ้นใน ค.ศ. 1529
14801538
ฟาบีโอ บาลาโซ
ฟาบีโอ บาลาโซ (Fabio Balaso; 20 ตุลาคม ค.ศ. 1995 —) เป็นนักวอลเลย์บอลชายชาวอิตาลี ปัจจุบันเล่นให้กับลูเบ กูชีเน ชีวีตาโนวาและทีมชาติอิตาลีในตำแหน่งตัวรับอิสระ
ประวัติ
บาลาโซเริ่มต้นอาชีพนักวอลเลย์บอลด้วยการเป็นนักกีฬาเยาวชนให้กับสโมสรเตรบาเซเลเกในปี ค.ศ. 2010 ต่อมาในปี ค.ศ. 2012 เขาได้ย้ายไปยังสโมสรปัลลาโวโลปาโดวา โดยได้รางวัลชนะเลิศจากวอลเลย์บอลชายเซเรียอาดูเอ และโกปปาอีตาเลียดีเซเรียอาดูเอ ฤดูกาล 2013–14
บาลาโซเป็นตัวแทนประเทศอิตาลีในทีมชาติรุ่นอายุไม่เกิน 23 ปี และทีมชาติชุดหลัก โดยเปิดตัวกับชุดหลักใน ค.ศ. 2015 เขาเป็นส่วนหนึ่งของทีมชาติที่ลงแข่งขันในวอลเลย์บอลชายชิงแชมป์โลก รุ่นอายุไม่เกิน 23 ปี 2015 ซึ่งได้รับรางวัลเหรียญทองแดงและวอลเลย์บอลชายเวิลด์แกรนด์แชมเปียนคัพ 2017 โดยได้รางวัลรองชนะเลิศจากแข่งขัน
ในฤดูกาล 2018–19 เขาได้เซ็นสัญญากับสโมสรลูเบ กูชีเน ชีวีตาโนวา โดยเป็นผู้ชนะเลิศในเซเรียอาอูโนและซีอีวีแชมเปียนส์ลีก ฤดูกาล 2018–19
สมบัติการเปลี่ยนหมู่
ในคณิตศาสตร์ สมบัติการเปลี่ยนหมู่ (associativity) เป็นสมบัติหนึ่งที่สามารถมีได้ของการดำเนินการทวิภาค ซึ่งนิพจน์ที่มีตัวดำเนินการเดียวกันตั้งแต่สองตัวขึ้นไป การดำเนินการสามารถกระทำได้โดยไม่สำคัญว่าลำดับของตัวถูกดำเนินการจะเป็นอย่างไร นั่นหมายความว่า การใส่วงเล็บเพื่อบังคับลำดับการคำนวณในนิพจน์ จะไม่ส่งผลต่อผลลัพธ์สุดท้าย ตัวอย่างเช่น นิพจน์ข้างซ้ายจะบวก 5 กับ 2 ก่อนแล้วค่อยบวก 1 ส่วนนิพจน์ข้างขวาจะบวก 2 กับ 1 ก่อนแล้วค่อยบวก 5 ไม่ว่าลำดับของวงเล็บจะเป็นอย่างไร ผลบวกของนิพจน์ก็เท่ากับ 8 ไม่เปลี่ยนแปลง และเนื่องจากสมบัตินี้เป็นจริงในการบวกของจำนวนจริงใด ๆ เรากล่าวว่า การบวกของจำนวนจริงเป็นการดำเนินการที่ เปลี่ยนหมู่ได้ (associative)
ไม่ควรสับสนระหว่างสมบัติการเปลี่ยนหมู่กับสมบัติการสลับที่ สมบัติการสลับที่เป็นการเปลี่ยนลำดับของตัวถูกดำเนินการในนิพจน์ ในขณะที่สมบัติการเปลี่ยนหมู่ไม่ได้สลับตัวถูกดำเนินการเหล่านั้น เพียงแค่เปลี่ยนลำดับการคำนวณ เช่นตัวอย่างต่อไปนี้ ไม่ใช่ตัวอย่างของสมบัติการเปลี่ยนหมู่ เพราะว่า 2 กับ 5 สลับที่กัน
การดำเนินการเปลี่ยนหมู่ได้มีมากมายในคณิตศาสตร์ และด้วยข้อเท็จจริงที่ว่าโครงสร้างเชิงพีชคณิตส่วนใหญ่จำเป็นต้องมีการดำเนินการทวิภาคที่เปลี่ยนหมู่ได้เป็นส่วนประกอบ อย่างไรก็ตามการดำเนินการหลายอย่างที่สำคัญก็ เปลี่ยนหมู่ไม่ได้ หรือ ไม่เปลี่ยนหมู่ (non-associative) เช่นผลคูณไขว้ของเวกเตอร์วิคเตอร์ โรเนลเเมสซี
นิยาม
กำหนดการดำเนินการทวิภาค บนเซต S เราจะกล่าวว่าการดำเนินการนั้น เปลี่ยนหมู่ได้ ถ้าหาก และเนื่องจากลำดับของการดำเนินการไม่มีความสำคัญ เราจึงอาจไม่จำเป็นต้องใส่วงเล็บ ดังนี้ อย่างไรก็ตาม สิ่งสำคัญที่จะต้องจดจำคือ การเปลี่ยนลำดับของการดำเนินการจะต้องไม่ทำให้ตัวถูกดำเนินการเปลี่ยนตำแหน่งไปภายในนิพจน์
กำหนดฟังก์ชันทวิภาค f : A×A → B เราจะกล่าวว่าฟังก์ชันนั้น เปลี่ยนหมู่ได้ ถ้าหาก
ตัวอย่าง
ตัวอย่างบางส่วนของการดำเนินการเปลี่ยนหมู่มีดังนี้ ดังนั้น การจับคู่จึงเป็นการดำเนินการเปลี่ยนหมู่ได้เสมอ
การดำเนินการไม่เปลี่ยนหมู่
กำหนดการดำเนินการทวิภาค บนเซต S เราจะกล่าวว่าการดำเนินการนั้น เปลี่ยนหมู่ไม่ได้ ถ้าหาก การดำเนินการเช่นนั้น ลำดับของการคำนวณจึงมีความสำคัญ เช่นการลบ การหาร และการยกกำลัง
เครื่องหมายวงเล็บจึงถูกใช้เพื่อแสดงลำดับของการดำเนินการ เมื่อมีการดำเนินการเหล่านี้มากกว่าหนึ่งครั้งในนิพจน์ อย่างไรก็ตาม นักคณิตศาสตร์ได้ยอมรับลำดับความสำคัญของการดำเนินการที่ไม่เปลี่ยนหมู่หลายชนิด เป็นหลักการในการเขียนเพื่อหลีกเลี่ยงการใช้วงเล็บ แบ่งออกได้เป็นสองประเภท ได้แก่การดำเนินการที่จัดกลุ่มทางซ้าย และการดำเนินการที่จัดกลุ่มทางขวา
มอนสเตอร์ฮันเตอร์ (ภาพยนตร์)
มอนสเตอร์ฮันเตอร์ (Monster Hunter) เป็นภาพยนตร์แฟนตาซีแนววิทยาศาสตร์ทางทหารที่ผลิต เขียนบทและกำกับโดย พอล ดับบลิว.เอส. แอนเดอร์สัน โดยอิงจากซีรีส์วิดีโอเกมที่มีชื่อเดียวกันโดยแคปคอม ภาพยนตร์เรื่องนี้นำแสดงโดย มิลลา โยโววิช, โทนี่ จา (ทัชกร ยีรัม), ทิป "ที.ไอ." แฮร์ริส มีแกน กู้ด ดีเอโก้ โบเนต้า จอช เฮลแมน จิน อู-ยอง และ รอน เพิร์ลแมน
คอนเสิร์ตไลฟ์เอท
คอนเสิร์ตไลฟ์ 8 (Live 8) เป็นชุดคอนเสิร์ตและงานที่จัดขึ้นในวันที่ 2 กรกฎาคม และ 6 กรกฎาคม พ.ศ. 2548 ในประเทศกลุ่ม จี 8 และแอฟริกาใต้ คอนเสิร์ตถูกกำหนดให้จัดขึ้นก่อนการประชุมสุดยอดผู้นำของประเทศในจี 8 ที่จะจัดขึ้นที่โรงแรม Gleneagles ใน Perthshire สก็อตแลนด์ ในเดือนกรกฎาคม พ.ศ. 2548, และประจวบกับวาระครบรอบ 20 ปี ของคอนเสิร์ตไลฟ์เอด (Live Aid) อีกด้วย คอนเสิร์ตที่จัดขึ้นในเวลาเดียวกันกับการรณรงค์เพื่อให้ความยากจนเป็นอดีตในสหราชอาณาจักร มีเป้าหมายเพื่อสร้างแรงกดดันกับกลุ่มผู้นำโลก ให้ปลดหนี้แก่ประเทศที่ยากจน เพิ่มหรือปรับปรุงการให้การช่วยเหลือ และเปิดการเจรจาเพื่อกฎเกณฑ์การค้าที่เสมอภาคและเอื้อประโยชน์ให้กับประเทศยากจนยิ่งขึ้น
บ็อบ เกลดอฟ เป็นหัวเรือใหญ่ในการจัดงานเหล่านี้ และนอกจากจะมีศิลปินนักร้องนักแสดงเข้าร่วมมากกว่า 1,000 คน เช่น วิลล์ สมิท, มาดอนน่า และ เซอร์ พอล แมคคาร์ทนีย์ แล้ว ยังมีบุคคลผู้มีชื่อเสียงของโลกเข้าร่วมมากมาย เช่น โคฟี อันนัน, เนลสัน แมนเดลลา, และ บิล เกตส์ เป็นต้น
การแสดงที่มีชื่อเสียงที่สุดของ ไลฟ์เอท คือการกลับมารวมตัวของสมาชิกดั้งเดิมของพิงค์ ฟลอยด์ เป็นครั้งแรกในรอบ 24 ปี หลังจากที่สมาชิก 3 คน คือ เดวิด กิลมอร์, นิค เมสัน และริค ไรต์ บาดหมางกับโรเจอร์ วอเทอร์ส การแสดงชุดนี้เป็นการแสดงชุดก่อนสุดท้ายของวันที่ 2 กรกฎาคม 2548 ที่ลอนดอน
คอนเสิร์ตไลฟ์เอท (Live Eight) นั้น ตั้งขึ้นให้พ้องกับชื่อ คอนเสิร์ตไลฟ์เอด (Live Aid) และเลข 8 ก็สื่อถึง 8 กลุ่มประเทศผู้นำทางเศรษฐกิจ
ที่ราบสูงโบลาเวน
ที่ราบสูงโบลาเวน (ພູພຽງບໍລະເວນ อ่านว่า พูเพียงบ่อหละเว้น) คือที่ราบสูงทางตอนใต้ของประเทศลาว ซึ่งมีพื้นที่ส่วนใหญ่อยู่ในแขวงจำปาศักดิ์ ครอบคลุมบางส่วนของแขวงสาละวัน เซกอง และอัตตะปือ และตั้งอยู่ระหว่างเทือกเขาอันนัมที่เป็นพรมแดนธรรมชาติกั้นลาวออกจากเวียดนามทางทิศตะวันออก กับแม่น้ำโขงทางทิศตะวันตก ความสูงของที่ราบสูงอยู่ในช่วงประมาณ 1,000–1,350 เมตร (3,280–4,430 ฟุต) เหนือระดับน้ำทะเล ที่ราบสูงนี้เป็นต้นกำเนิดของแม่น้ำหลายสายและมีน้ำตกที่สวยงามหลายแห่ง ชื่อของที่ราบสูงโบลาเวน อ้างอิงจากชื่อกลุ่มชาติพันธุ์ Laven ซึ่งเคยมีอำนาจเหนือภูมิภาคนี้ในอดีต อย่างไรก็ตามการขยายตัวของประชากรโดยเฉพาะกลุ่มชาติพันธุ์ลาวซึ่งมีสัดส่วนประมาณร้อยละ 50 ถึง 60 ของประเทศ และการอพยพภายในประเทศ ส่งผลให้เกิดการหลอมรวมระหว่างชาติพันธุ์ซึ่งเปลี่ยนองค์ประกอบทางชาติพันธุ์ของภูมิภาค
กบฏผู้มีบุญ
ช่วงที่สองที่ช่วยกำหนดประวัติศาสตร์ของที่ราบสูงคือการ กบฏผู้มีบุญ การก่อจลาจลปะทุขึ้นระหว่างปี พ.ศ. 2444 ถึง 2450 ซึ่งเป็นการก่อกบฏครั้งใหญ่ของชนเผ่าลาวเทิง (Alak, Nyaheun และ Laven) เพื่อต่อต้านการครอบงำของฝรั่งเศส แม้ว่าไม่มีการจดบันทึกหรือบทประพันธ์ที่ถ่ายทอดเรื่องราวที่กล่าวเฉพาะการปฏิวัตินี้ในที่ราบสูงโบลาเวน แต่การก่อตัวของกบฏผู้มีบุญแจ้งชัดว่าชุมชนพื้นเมืองต้องการต่อต้านอิทธิพลและอำนาจของฝรั่งเศสออกจากพื้นที่
สงครามเวียดนาม
ที่ราบสูงโบลาเวนได้รับความเสียหายอย่างมากในช่วงสงครามเวียดนาม เนื่องจากเป็นหนึ่งในพื้นที่ที่ถูกทิ้งระเบิดอย่างหนักที่สุดใน สงครามอินโดจีนครั้งที่สอง การทิ้งระเบิดของสหรัฐอย่างหนักหน่วงในช่วงปลายคริสต์ทศวรรษ 1960 เพื่อควบคุมที่ราบสูงโบลาเวนซึ่งเป็นพื้นที่ยุทธศาสตร์สำคัญยิ่งทั้งต่อกองทัพอเมริกันและเวียดนามเหนือ ปรากฏหลักฐานจากจำนวน UXO (อาวุธยุทโธปกรณ์ที่ยังไม่ระเบิด) ซึ่งยังคงหลงเหลือเป็นจำนวนมากอยู่รอบ ๆ พื้นที่ ด้วยเหตุนี้ที่ราบสูงโบลาเวนยังคงเป็นพื้นที่อันตรายโดยเฉพาะในพื้นที่ที่ยังไม่ได้สำรวจทำเครื่องหมาย ตามรายงานหลายฉบับความเสียหายที่เกิดจากระเบิดที่หลงเหลือเหล่านี้ยังคงพบเห็นได้ในบางพื้นที่
วัฒนธรรม
กลุ่มชาติพันธุ์หลักในที่ราบสูงโบลาเวนคือ Laven แม้ว่าจะมีกลุ่มชาติพันธุ์ มอญเขมร ที่อาศัยอยู่รวมในพื้นที่ทั้ง Alak, Katu, Taoy และส่วย จากข้อมูลของ CPA Media กล่าวว่า "กลุ่มชาติพันธุ์เหล่านี้ทั้งหมดเคยเชื่อในศาสนาผี" และบางกลุ่มเคยมีการบูชายัญสัตว์ด้วย อย่างไรก็ตามในปัจจุบันชุมชนชนกลุ่มน้อยเหล่านี้บางส่วนได้เริ่มเปลี่ยนมานับถือพุทธศาสนาเนื่องจากมีการติดต่อกับชาวลาวลุ่ม
เศรษฐกิจ
เศรษฐกิจหลักในภูมิภาคที่ราบสูงโบลาเวนมุ่งเน้นไปที่การผลิตทางการเกษตรและการท่องเที่ยว ซึ่งมีส่วนช่วยอย่างมากต่อรายได้ของที่ราบสูง
นับจากการริเริ่มทำการเกษตรและเทคนิคการเกษตรอื่น ๆ ของชาวฝรั่งเศสบนที่ราบสูงโบลาเวน ซึ่งรวมไปถึงการปลูกกาแฟ ยางพารา และกล้วย จากต้นคริสต์ศตวรรษที่ 20 ที่ราบสูงโบลาเวนยังคงเป็นพื้นที่เกษตรกรรมที่สำคัญในการปลูกผลไม้และผักหลายชนิด พืชเศรษฐกิจอื่น ๆ ที่สร้างรายได้สูงเช่น กระวาน ซึ่งในจำนวนพืชผลทางการเกษตรที่ชาวฝรั่งเศสริเริ่มนั้น กาแฟนับเป็นพืชเศรษฐกิจมีความสำคัญมากที่สุดในภูมิภาคนี้
ในระหว่างยุคอาณานิคม ชาวฝรั่งเศสยังได้แนะนำการผลิตกาแฟสายพันธุ์คุณภาพสูงทั้งอาราบิกาและโรบัสตา ปริมาณการผลิตเคยลดลงในช่วงสงคราม และกลับมาเฟื่องฟูอีกครั้งในปัจจุบัน สภาพภูมิอากาศของที่ราบสูงที่มีอุณหภูมิเย็นและฝนที่ตกชุกทำให้ที่ราบสูงโบลาเวนเป็นพื้นที่ที่เหมาะสำหรับการผลิตกาแฟอย่างยิ่ง ปัจจัยข้างต้นทำให้ครอบครัวเกษตรกรชนกลุ่มน้อยส่วนมากในพื้นที่พึ่งพาอุตสาหกรรมการปลูกและผลิตกาแฟเป็นแหล่งรายได้หลัก ปัจจุบันผลผลิตกาแฟในประเทศลาวเกือบทั้งหมดจากการปลูกบนที่ราบสูงโบลาเวน ในแขวงจำปาศักดิ์ทางตอนใต้ของประเทศ และผลผลิคกาแฟของลาวต่อปีประมาณ 15,000–20,000 ตัน โดยร้อยละ 80 เป็น กาแฟโรบัสตา
การท่องเที่ยว
การท่องเที่ยวในที่ราบสูงโบลาเวนเป็นที่ดึงดูดใจจากลักษณะเฉพาะ เช่น น้ำตกต่าง ๆ ตลาดจนหมู่บ้านของกลุ่มชาติพันธุ์ และพื้นที่ทางภูมิประวัติศาสตร์อื่น ๆ ที่น่าสนใจ
ที่ราบสูงโบลาเวนมีน้ำตกเป็นจำนวนมาก ได้แก่ น้ำตกตาดเลาะที่อยู่ห่างจากปากเซ ไปทางทิศตะวันออกเฉียงเหนือประมาณ 92 กิโลเมตร หรือจากเมืองสาละวันไปทางทิศตะวันตกเฉียงใต้ประมาณ 28 กิโลเมตร ซึ่งต้นไม้ที่ล้อมรอบน้ำตกที่เขียวชอุ่มและปริมาณน้ำที่ไหลจากน้ำตกตลอดปีทำให้ที่นี่เป็นจุดหมายปลายทางหลักของการท่องเที่ยวในที่ราบสูงโบลาเวน น้ำตกที่งดงามอีกแห่งหนึ่งคือ น้ำตกตาดฟาน ซึ่งตัวน้ำตกสูง 120 เมตร เป็นน้ำตกที่สูงที่สุดในลาว
ที่ราบสูงโบลาเวนเต็มไปด้วยกิจกรรมทางวัฒนธรรมและภูมิศาสตร์ที่น่าสนใจ ได้แก่ การล่องเรือ การเที่ยวชมไร่กาแฟในพื้นที่ การเดินป่า หรือการเยี่ยมชมหมู่บ้านของกลุ่มชาติพันธุ์ หมู่บ้าน Alak, Katu และส่วย ที่เปิดอนุญาตใหัเข้าชม
ความสำคัญทางธรณีวิทยา
นักธรณีวิทยาเชื่อว่า ดาวตกขนาดประมาณ 2 km ตกกระทบพื้นผิวโลกเมื่อประมาณ 790,000 ปีก่อน สันนิษฐานว่า หลุมอุกกาบาตนี้อาจถูกฝังอยู่ในเขตภูเขาไฟที่ราบสูงโบลาเวนเนื่องจากมีการพบอุลกมณี กระจายทั่วเอเชียตะวันออกเฉียงใต้ภาคพื้นทวีป ออสเตรเลีย และแอนตาร์กติกา นับว่าเป็นหลุมอุกกาบาตที่อายุน้อยที่สุดและพื้นที่การแตกกระจายของอุลกมณีที่กินบริเวณกว้างใหญ่ที่สุด การประมาณการล่าสุดชี้ให้เห็นว่าอาจครอบคลุมถึงร้อยละ 10–30 ของพื้นผิวโลก (เรียกชื่อของพื้นที่การแตกกระจายอุลกมณีที่เกิดจากอุกกาบาตนี้ว่า Australasian Strewnfield)
ฟิสิกส์โอลิมปิกระดับทวีปเอเชีย
การแข่งขันฟิสิกส์โอลิมปิกระดับทวีปเอเชีย (Asian Physics Olympiad: APhO) เป็นการแข่งขันฟิสิกส์ของนักเรียนระดับมัธยมศึกษาซึ่งจัดขึ้นเป็นประจำทุกๆ ปี ยังเป็นการแข่งขันหนึ่งของการแข่งขันโอลิมปิกวิชาการ ที่จัดเป็นระดับภูมิภาค ยังเป็นการแข่งขันฟิสิกส์รายการเดียวที่จัดขึ้นในระดับภูมิภาค โดยมีต้นกำเนิดมาจากฟิสิกส์โอลิมปิก โดยจะจัดล่วงหน้าการแข่งขันฟิสิกส์โอลิมปิกประมาณ 2 เดือน
ประวัติการแข่งขัน
ในปี พ.ศ. 2542 ดร.โยฮันเนส เซอร์ยา หัวหน้าทีมฟิสิกส์ของประเทศอินโดนีเซีย และศาสตราจารย์ ดร. วาลเดอร์มาร์ กอร์ซโควสกี ประธานของคณะกรรมการฟิสิกส์โอลิมปิก ได้จัดการแข่งขันฟิสิกส์โอลิมปิกระดับทวีปเอเชียขึ้นเป็นครั้งแรกที่เมืองคาราวาสิ ประเทศอินโดนีเซีย ระหว่างวันที่ 23 เมษายน ถึง 1 พฤษภาคม พ.ศ. 2543 โดยมีประเทศเข้าร่วมการแข่งขันทั้งหมด 12 ประเทศ ซึ่งได้จัดต่อเนื่องมาทุกๆ ปี โดยประเทศที่เข้าร่วมการแข่งขันอย่างสม่ำเสมอได้แก่ ประเทศออสเตรเลีย ประเทศจีน ประเทศอินเดีย ประเทศอินโดนีเซีย ประเทศอิสราเอล ประเทศคาซัคสถาน ประเทศมาเลเซีย ประเทศมองโกเลีย ประเทศฟิลิปปินส์ ประเทศสิงคโปร์ ประเทศไต้หวัน ประเทศทาจิกิสถาน ประเทศไทย และประเทศเวียดนาม
ข้อแตกต่างระหว่างฟิสิกส์โอลิมปิกระหว่างประเทศ กับ ฟิสิกส์โอลิมปิกระดับทวีปเอเชีย
โดย 1 ประเทศสามารถส่งผู้แทนประเทศเข้าร่วมการแข่งขันฟิสิกส์โอลิมปิกระดับทวีปเอเชียได้ 8 คน แต่สำหรับการแข่งขันฟิสิกส์โอลิมปิกระหว่างประเทศ 1 ประเทศสามารถส่งผู้แทนประเทศเข้าร่วมการแข่งขันได้ 5 คน
เจ้าคุณพระสินีนาฏ พิลาสกัลยาณี
พลตรีหญิง เจ้าคุณพระสินีนาฏ พิลาสกัลยาณี (นามเดิม นิรมล อุ่นพรม; ชื่อเล่น ก้อย; เกิด 26 มกราคม พ.ศ. 2528) เป็นพระสนมเอกของพระบาทสมเด็จพระวชิรเกล้าเจ้าอยู่หัว พระมหากษัตริย์แห่งประเทศไทย และเป็นสตรีคนแรกที่เป็นพระสนมของพระมหากษัตริย์ไทยในรอบเกือบร้อยปี
เดิมเจ้าคุณพระสินีนาฏเป็นพยาบาลทหารกองทัพบก ภายหลังได้เป็นบาทบริจาริกาของพระบาทสมเด็จพระวชิรเกล้าเจ้าอยู่หัวขณะยังทรงดำรงพระยศมกุฎราชกุมาร และได้รับพระราชทานยศและตำแหน่งทางทหาร รวมถึงชื่อ สินีนาฏ วงศ์วชิราภักดิ์ จากพระองค์ ครั้นพระบาทสมเด็จพระวชิรเกล้าเจ้าอยู่หัวขึ้นเสวยราชย์แล้ว ได้สถาปนาสินีนาฏ วงศ์วชิราภักดิ์ ขึ้นเป็นพระสนม บรรดาศักดิ์ว่า เจ้าคุณพระสินีนาฏ พิลาสกัลยาณี ในเดือนกรกฎาคม พ.ศ. 2562 ต่อมาในเดือนตุลาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงถอดเจ้าคุณพระออกจากยศศักดิ์ทั้งหมด เนื่องจากทรงเห็นว่า มีพฤติกรรมไม่เหมาะสมหลายประการ และมีความขัดแย้งกับสมเด็จพระนางเจ้าสุทิดา พระบรมราชินี พระอัครมเหสีของพระองค์ อย่างไรก็ดี ในเดือนสิงหาคม พ.ศ. 2563 ทรงคืนยศศักดิ์ให้ดังเดิม เพราะทรงเห็นว่า "มิได้เป็นผู้มีมลทินมัวหมอง"
ประวัติ
เจ้าคุณพระสินีนาฏ พิลาสกัลยาณี เกิดเมื่อวันที่ 26 มกราคม พ.ศ. 2528 ณ ตำบลท่าวังผา อำเภอท่าวังผา จังหวัดน่าน ชื่อเมื่อเกิดว่า นิรมล อุ่นพรม เป็นธิดาของวิรัตน์ อุ่นพรม กับปราณี อุ่นพรม
เจ้าคุณพระสำเร็จการศึกษาระดับประถมศึกษา จาก โรงเรียนราชปิโยรสา ยุพราชานุสรณ์ (ชื่อเดิม โรงเรียนริม-ป่าคาประชานุเคราะห์) ระดับมัธยมศึกษาจากโรงเรียนท่าวังผาพิทยาคม จังหวัดน่าน ระดับปริญญาตรี เข้าศึกษาหลักสูตรพยาบาลศาสตรบัณฑิต ณ วิทยาลัยพยาบาลกองทัพบก รุ่นที่ 41 จนจบการศึกษาเมื่อปี พ.ศ. 2551 แล้วได้ทำงานเป็นพยาบาลประจำโรงพยาบาลอานันทมหิดลกองทัพบก
ในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชเมื่อวันที่ 26 ตุลาคม พ.ศ. 2560 เจ้าคุณพระได้เข้าร่วมขบวนพระบรมราชอิสริยยศเชิญพระบรมโกศทรงพระบรมศพไปยัง พระจิตกาธานบนพระเมรุมาศ ในฐานะผู้บังคับแถวแซงเสด็จ ขบวนพระบรมราชอิสริยยศ และออกคำสั่งให้ทหารกองเกียรติยศทำความเคารพและจัดระเบียบแถวทหารด้วยเสียงเฉียบขาด นอกจากนี้ ยังปฏิบัติหน้าที่ในตำแหน่งองครักษ์คู่เคียงพระบรมอัฐิ ปฏิบัติหน้าที่ในตำแหน่งยามถวายพระเกียรติพระบรมศพ และปฏิบัติหน้าที่ในตำแหน่งแถวรับเสด็จขบวนพระบรมราชสรีรังคาร ณ วัดบวรนิเวศวิหาร วันที่ 29 ตุลาคม พ.ศ. 2560
เจ้าคุณพระ
วันที่ 28 กรกฎาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงให้สถาปนาท่านผู้หญิงสินีนาฏ วงศ์วชิราภักดิ์ ขึ้นเป็นเจ้าคุณพระสินีนาฏ พิลาสกัลยาณี
หลังได้รับการสถาปนาแล้ว เจ้าคุณพระเข้าถวายสักการะสมเด็จพระอริยวงศาคตญาณ สมเด็จพระสังฆราช ณ วัดราชบพิธสถิตมหาสีมารามราชวรวิหาร เมื่อวันที่ 1 สิงหาคม พ.ศ. 2562 นับเป็นการปฏิบัติภารกิจครั้งแรกหลังเป็นเจ้าคุณพระ นอกจากนี้ เจ้าคุณพระยังได้เป็นผู้แทนพระองค์ไปตรวจเยี่ยมและร่วมกิจกรรมจิตอาสาในจังหวัดปทุมธานีเมื่อวันที่ 24 กันยายน พ.ศ. 2562 โดยมีข้าราชการผู้ใหญ่ เช่น ผู้ว่าราชการจังหวัด และผู้พิพากษาหัวหน้าศาลจังหวัด รวมถึงประชาชนจิตอาสา รอต้อนรับ และในวันที่ 28 สิงหาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงตั้งเจ้าคุณพระเป็นรองประธานที่ปรึกษาโครงการราชทัณฑ์ปันสุข ทำความ ดี ด้วยหัวใจ
อย่างไรก็ดี วันที่ 21 ตุลาคม พ.ศ. 2562 พระบาทสมเด็จพระวชิรเกล้าเจ้าอยู่หัวทรงถอดเจ้าคุณพระจากยศศักดิ์ทั้งหมดและเครื่องราชอิสริยาภรณ์ทุกชั้น เนื่องจากทรงเห็นว่า มีพฤติกรรมไม่เหมาะสมหลายประการ และกระทำตนเทียบเท่าสมเด็จพระนางเจ้าสุทิดา พระบรมราชินี พระอัครมเหสีของพระองค์ เพราะ "มุ่งหวังที่จะให้พระบาทสมเด็จพระเจ้าอยู่หัวสถาปนาตนเองให้สูงขึ้นเทียบเท่าสมเด็จพระนางเจ้าฯ พระบรมราชินี" แต่ในวันที่ 29 สิงหาคม พ.ศ. 2563 พระบาทสมเด็จพระวชิรเกล้าเจ้าอยู่หัวก็ทรงคืนยศศักดิ์ทั้งหมดและเครื่องอิสริยาภรณ์ทุกชั้นให้แก่เจ้าคุณพระดังเดิม ด้วยทรงเห็นว่า "มิได้เป็นผู้มีมลทินมัวหมอง"
วันที่ 10 มกราคม พ.ศ. 2564 พระบาทสมเด็จพระวชิรเกล้าเจ้าอยู่หัวทรงตั้งเจ้าคุณพระเป็นรองประธานที่ปรึกษาโครงการราชทัณฑ์ปันสุข ทำความ ดี เพื่อชาติ ศาสน์ กษัตริย์ อีกครั้ง
วังวาริชเวสม์
วังวาริชเวสม์ ตั้งอยู่ที่ซอยสุโขทัย 6 ถนนสุโขทัย เขตดุสิต กรุงเทพมหานคร สร้างขึ้นใน พ.ศ. 2476 (1 ปี ภายหลังการเปลี่ยนแปลงการปกครอง) เพื่อเป็นที่ประทับของพระองค์เจ้าวาปีบุษบากร พระธิดาในพระบาทสมเด็จพระจุลจอมเกล้าเจ้าอยู่หัวโดยมีพระสาโรชรัตนนิมมานก์ สถาปนิกไทยรุ่นบุกเบิกที่สำเร็จการศึกษาจากต่างประเทศเป็นผู้ออกแบบและควบคุมการก่อสร้าง
ปัจจุบัน วังวาริชเวสม์ เป็นอาคารอนุรักษ์ของสำนักงานทรัพย์สินส่วนพระมหากษัตริย์และครอบครองการใช้ประโยชน์โดยบริษัทแม็ทชิ่ง สตูดิโอ จำกัด (มหาชน)
สถาปัตยกรรม
เนื่องด้วยเป็นอาคารหลังแรกๆ ในช่วงของการเปลี่ยนยุคทางสถาปัตยกรรมจากตอนปลายสมัยรัชกาลที่ 7 ซึ่งยังติดกับรูปแบบเดิมที่อิงอยู่กับอิทธิพลสถาปัตยกรรมตะวันตกแบบโบราณ สู่ยุคต้นรัชกาลที่ 8 ซึ่งทันสมัยและเป็นสากลมากยิ่งขึ้น และ การก่อสร้างจึงเน้นความประหยัดและเรียบง่าย อันเนื่องด้วยอยู่ในภาวะเศรษฐกิจตกต่ำ มีการเปลี่ยนแปลงรูปแบบวัสดุก่อสร้างใหม่เพื่อเพิ่มความคงทนถาวรโดยนำคอนกรีตเสริมเหล็กมาใช้แทนไม้หรือปูนทั้งในส่วนที่เป็นโครงสร้างและองค์ประกอบตกแต่ง ใช้ลวดลายเรขาคณิตแทน ลวดลายฉลุแบบเดิม(ขนมปังขิง) เดิม นอกจากนี้ ยังเป็นยุคเปลี่ยนสถาปนิกจากที่เคยเป็นเจ้านาย ขุนนาง หรือชาวต่างชาติ มาเป็นสามัญชนธรรมดา แสดงให้เห็นวิวัฒนาการเชิงรูปแบบและโครงสร้างทางสถาปัตยกรรมในประเทศไทย
งานประกาศผลรางวัลออสการ์ ครั้งที่ 34
งานประกาศผลรางวัลออสการ์ ครั้งที่ 34 เป็นงานมอบรางวัลสำหรับภาพยนตร์ที่เข้าฉายในปีค.ศ. 1961
จังหวัดโคตาบาโต
จังหวัดโคตาบาโต หรือ ฮีลากังโคตาบาโต (ฮิลิกายนอน: Amihanon nga Kotabato; อีโลกาโน: Makin-amianan nga Cotabato; เซบัวโน: Amihanang Kotabato; Maguindanaoan: Kuta Wato Nort) เป็นจังหวัดที่ไม่มีทางออกสู่ทะเล ตั้งอยู่ในเขตโซกซาร์เจน ประเทศฟิลิปปินส์ เมืองศูนย์กลางคือคีดาปาวัน จังหวัดนี้ยังเป็นแหล่งเพาะปลูกยางพาราที่สำคัญอีกด้วย
โปรแกรมแปล
โปรแกรมแปล (translator) คือโปรแกรมคอมพิวเตอร์ที่แปลชุดคำสั่งของภาษาโปรแกรมหนึ่ง ไปเป็นชุดคำสั่งของอีกภาษาโปรแกรมหนึ่ง โดยความหมายดั้งเดิมไม่สูญเสียไป โปรแกรมแปลภาษาระดับสูงบางตัวจะเปลี่ยนแปลงตรรกะบางอย่าง หรือทำตรรกะให้ง่ายขึ้นโดยผลลัพธ์ยังเป็นเช่นเดิม
ไรซิน
ไรซิน (Ricin) เป็นสารพิษประเภทโปรตีน สกัดได้จากเมล็ดละหุ่ง ปริมาณเฉลี่ยที่เป็นอันตรายถึงตายต่อร่างกายมนุษย์อยู่ที่ 0.2 มิลลิกรัม จัดว่ามีพิษรุนแรงเป็นสองเท่าของพิษงูเห่า หนังสือ Guinness World Records ปี 2007 (พ.ศ. 2550) ได้จัดอันดับให้ไรซินเป็นสารพิษจากพืชที่มีความรุนแรงมากที่สุดในโลก
ความเป็นพิษและการผลิต
ไรซินจะเป็นพิษต่อร่างกายถ้าถูกสูดดม ฉีดเข้าเส้นเลือด หรือรับประทานเข้าไป โดยเป็นสารพิษที่จะยับยั้งการสังเคราะห์โปรตีนของร่างกาย ในสมัยที่ยังไม่มียาต้านพิษ ทางกระทรวงกลาโหมของสหรัฐอเมริกาได้พัฒนาวัคซีนป้องกันพิษขึ้น ไรซินจะทำให้มีอาการท้องร่วง ผู้ได้รับพิษอาจเสียชีวิตเนื่องจากอาการช็อค
ตามข้อมูลในหอสมุดแพทยศาสตร์แห่งชาติ ได้กล่าวไว้ว่า "กรณีของการรับประทานเมล็ดละหุ่งนั้นพบได้น้อย และในกรณีแม้จะเป็นพิษต่อร่างกาย แต่ผู้ได้รับพิษส่วนใหญ่มักรอดชีวิต ส่วนประกอบที่เป็นพิษนี้สันนิษฐานว่าเป็นไรซิน ซึ่งเป็นพิษต่อเซลล์อย่างรุนแรง เราได้รายงานถึงกรณีของคนวัยผู้ใหญ่คนหนึ่งที่รับประทานเมล็ดละหุ่งเข้าไปจำนวนมาก ทำให้เกิดอาการเป็นพิษเบื้องต้นที่ทราบกันดี แต่ต่อมาร่างกายก็ฟื้นฟูหายเป็นปกติ เรายังคงถกปัญหาเกี่ยวกับการได้รับพิษในลักษณะนี้ และข้อมูลที่ขัดแย้งกันระหว่างความเป็นพิษที่รุนแรงมากของไรซินกับพิษที่รุนแรงน้อยกว่าจากการรับประทานเมล็ด"
แม้ว่าความเป็นพิษตามธรรมชาติของเมล็ดละหุ่งจะเป็นที่รู้จักกันดี แต่รายงานความเป็นพิษต่อร่างกายมนุษย์ในเอกสารทางการแพทย์ภาษาอังกฤษยังไม่มีมากนัก มีข้อมูลว่าจำนวนเมล็ดที่มีทำให้เป็นพิษรุนแรงถึงแก่ชีวิตได้นั้น ในร่างกายของเด็กจะอยู่ที่ 3 เมล็ด และในผู้ใหญ่ 8 เมล็ด เมื่อเร็วๆนี้มีรายงานถึงกรณีของผู้ป่วย 2 รายซึ่งอาจทำให้มีความเข้าใจในการรักษาอาการเป็นพิษได้ดียิ่งขึ้น ทั้ง 2 รายมีอาการอาเจียนบ่อยครั้ง ท้องร่วง และระดับสาร creatine ในร่างกายเพิ่มสูงขึ้น โดยเฉพาะในรายที่สองนั้นมีอาการของการสูญเสียน้ำปรากฏอย่างชัดเจน ผู้ป่วยทั้ง 2 รายได้รับการรักษาจนหายเป็นปกติ โดยไม่มีรายงานว่ามีอาการอื่นๆที่จะแสดงออกเมื่อได้รับพิษจากเมล็ดละหุ่ง เช่น เซลล์ตับถูกทำลาย ไตทำงานผิดปกติ เลือดคั่งเนื่องจากเม็ดเลือดแดงแตกตัว หรือกล้ามเนื้อหดเกร็ง
มีรายงานว่า นักศึกษาวัย 21 ปีคนหนึ่งได้พยายามฆ่าตัวตายโดยรับประทานเมล็ดละหุ่งเข้าไป 30 เมล็ด โดยมีบางเมล็ดถูกบดเคี้ยวด้วย สามชั่วโมงต่อมานักศึกษาคนดังกล่าวมีอาการท้องร่วงอย่างรุนแรง คลื่นไส้อาเจียน และปวดช่องท้อง ตามมาด้วยอาการสูญเสียน้ำภายนอกเซลล์ และระบบไหลเวียนของเลือดล้มเหลว เขาได้รับการรักษาตามอาการโดยการฉีดสารละลายเกลือแร่และน้ำตาลกลูโคสเข้าเส้นเลือด
ไรซินประกอบด้วยสายโปรตีน 2 สายที่แตกต่างกัน เชื่อมต่อเข้าด้วยกันด้วยพันธะไดซัลไฟด์ ได้แก่
พืชหลายชนิดอย่างเช่นข้าวบาร์เลย์ จะมีไรซิน เอ แต่ไม่มีไรซิน บี เนื่องจากไม่มีรายงานว่ามีคนที่ปรากฏอาการเป็นพิษหลังจากกินพืชเหล่านี้ในปริมาณมาก จึงสันนิษฐานว่าไรซิน เอ จะมีความเป็นพิษอยู่น้อยมากถ้าไม่ได้จับตัวกับไรซิน บี
ไรซินสามารถทำให้บริสุทธิ์ได้ง่ายจากกากที่เหลือจากการผลิตน้ำมันละหุ่ง เนื้อเมล็ดที่เหลือจากการคั้นเอาน้ำมันจะมีปริมาณไรซินโดยเฉลี่ยอยู่ 5% โดยน้ำหนัก ซึ่งถือว่าเป็นปริมาณที่ค่อนข้างมาก เมื่อเปรียบเทียบกับปริมาณไรซินบริสุทธิ์ที่มีพิษรุนแรงถึงตาย คือ 0.2 มก.
ตามกฎหมายของสหรัฐอเมริกา ผู้ที่ผลิตหรือมีสารไรซินไว้ในครอบครองมีโทษจำคุก 30 ปี
การใช้ประโยชน์ทางการแพทย์
ไรซินสามารถนำมาใช้ในเชิงบำบัดในการรักษาโรคมะเร็งได้ โดยนำมาใช้เพื่อให้ทำงานร่วมกับ monoclonal antibody เพื่อระบุเซลล์ร้ายที่แอนติบอดีตรวจจับได้ เชื่อกันว่าการดัดแปลงทางพันธุกรรมของไรซินนั้นมีความเป็นไปได้ที่จะลดความเป็นพิษต่อร่างกายมนุษย์ แต่พิษต่อเซลล์มะเร็งนั้นไม่ได้ลดลงเลย อีกวิธีการหนึ่งที่เป็นไปได้คือ การนำเอาไรซิน บี ซึ่งเป็นส่วนที่ไม่มีพิษ มาใช้เป็นพาหะในการส่งแอนติเจนเข้าสู่เซลล์ เพื่อให้เซลล์มีการตอบสนองทางภูมิคุ้มกันได้ดียิ่งขึ้น
กลุ่มล้ำยุค
กลุ่มล้ำยุค (avant-garde, ) ในภาษาฝรั่งเศสหมายถึงทหารกองหน้า (แวนการ์ด) รูปคุณศัพท์ของคำนี้มักใช้ในภาษาฝรั่งเศส อังกฤษ และเยอรมัน เพื่อหมายถึงผู้คนหรืองานที่เป็นแนวทดลองหรือแนวใหม่ โดยเฉพาะในทางศิลปะ วัฒนธรรม และการเมือง
อาว็อง-การ์ดแสดงถึงการผลักดันขอบเขตที่เป็นที่ยอมรับกันทั่วไปว่าเป็นเรื่องปกติธรรมดา (บรรทัดฐาน - norm) หรือสถานภาพปัจจุบัน (status quo) โดยเริ่มแรกในขอบเขตทางวัฒนธรรม
นิยามที่ใช้
แวนการ์ดซึ่งเป็นกองทหารขนาดเล็กของนายทหารทักษะสูง จะสำรวจภูมิประเทศล่วงไปข้างหน้าและจะกำหนดเส้นทางการเดินทัพให้แก่กองทัพใหญ่ที่กำลังบุก แนวคิดนี้ใช้กับผลงานที่สร้างโดยศิลปินและปัญญาชนกลุ่มเล็ก ๆ ที่เปิดทางไปสู่ภูมิประเทศใหม่ทางการเมืองและวัฒนธรรม ให้สังคมได้เดินตาม
ต้นกำเนิดของการใช้ศัพท์ฝรั่งเศสนี้ในศิลปะ ยังเป็นที่ถกเถียง บ้างกำหนดมันในวันที่ 17 พฤษภาคม ค.ศ. 1863 ในงานเปิด Salon des Refusés ในปารีส ซึ่งจัดโดยกลุ่มจิตรกร ซึ่งผลงานถูกปฏิเสธจากงาน Salon โดยงาน Salons des Refusés จัดใน ค.ศ. 1863, 1874, 1875, และ 1886
อรัญญา นามวงศ์
อรัญญา นามวงศ์ มีชื่อจริงว่า อัญชลี ศิระฉายา (สกุลเดิม ชอบประดิษฐ์) ชื่อเล่น เปี๊ยก (4 กันยายน พ.ศ. 2490) เป็นนักแสดงชาวไทย มีผลงานแสดงคู่กับสมบัติ เมทะนี จำนวนหลายเรื่อง จนนับเป็นนักแสดงคู่ขวัญคู่หนึ่ง